Ar Chroaziadegoù kentañ a oa o fal adkemer Jeruzalem hag an Douar Santel digant ar vuzulmiz ha digoret e voe ar brezel da respont dur galv a-berzh ortodoksed Impalaeriezh Bizantion a wele emled galloud muzulmat an Durked en Anatolia. Abegoù all a voe ivez : an noblañsoù eus Europa a felle dezho astenn o galloud ha mestroniañ ar chenwerzh gant broioù Azia hag ar bibien gatolik a felle dezho diskouez e oa brasoch o galloud eget hini ilizoù kristen broioù ar Reter. Bezet pe vezo, ul levezon vras o devoe ar Chroaziadegoù war an tachennoù politikel, armerzhel ha sokial, betek hiziv an deiz. Dre ma veze implijet kroazioù, pe kroazioù livet war bannieloù, da arouez gant an armeoù deuet eus kornôg Europa e voe graet gant an anv kroaziadeg pe brezel ar groaz evit envel ar brezelioù-se. Astennet eo bet an implij eus ar gerioù-se evit ober anv eus an holl vrezelioù digoret a-enep an dud a veze graet tud divadez anezho gant an Iliz katolik. [1]